
Esselamu alejkum, da li mozete pojasiniti tedžvidsko ***[pravilo](https://pitajucene.com/search/pravilo/questions/ "Pretraži pitanja o pravilima")*** ihfa, tačnije reći nesto o položaju jezika prilikom izgovora ovog pravila?


* 
* 
* 
* 
* 
* 
* 

 
Kakav je položaj jezika prilikom izgovora ihfa pravila?

Alejkumusselam. 


Teoretski je veoma teško pojasniti bilo koje ***[pravilo](https://pitajucene.com/search/pravilo/questions/ "Pretraži pitanja o pravilima")***, jer koliko god to pokušali, ipak je praksa drukčija. 


U osnovi, „ihfa“ označava prikrivanje, odnosno izgovaranje određenog harfa između „izhara/jasnog ispoljavanja“ i „idgama/uklapanja, gdje taj harf nije popraćen tešdidom, ali mu se zadržala „guna“, odnosno izgovaranje kroz nos.


„Ihfa“ ima petnaest harfova, koji su spojeni u jednu skupinu od nekoliko riječi i gdje svako prvo slovo te riječi označava harf „ihfe“:


صِفْ ذَا ثَنَا كَمْ جَادَ شَخْصٌ قَدْ سَمَا  

دُمْ طَيِّبًا زِدْ فِي تُقىً ضَـعْ ظَـالِمَـا


Kada nakon harfa nun sa sukunom ili nakon tenvina, pojavi se jedan od ovih harfova (prvo slovo svake riječi), onda se to naziva „ihfa“


Kada se želi izgovoriti riječ u kojoj se nalazi ovo pravilo, izgovara se harf koji je prije nuna sa sukunom i tenvina, i dok se izgovara „ihfa“ na nunu i tenvinu, usta se namjeste na ishodište harfa koji dolazi nakon nuna i tenvina, ali se taj harf ne izgovara, sve dok traje „ihfa“ na nunu i tenvinu. Kada se završi „ihfa“ na nunu i tenvinu, mi već imamo spremna usta za izgovor sljedećeg harfa i po završetku „ihfe“ tek tada izgovaramo sljedeći harf.


Ako se nakon nuna sa sukunom ili tenvina nađe harf koji je krupan, onda se taj „ihfa“ izgovara krupno kroz nos, a ako se pojavi harf koji nije krupan, onda se „ihfa“ izgovara tanko.


U sljedećem snimku, šejh Ejmen Suvejd, pojašnjava kako se izgovara za svaki harf.  




